EuroBench/eurobench-wiki-sk-topics huggingface dataset:
Téma: Vtáky
Kolibiarik ruský (lat. Phylloscopus tristis) je malý druh spevavca z čeľade penicovité (Sylviidae). Obýva tajgu od východnej Európy až po rieku Kolyma. Niektorí autori ho stále uvádzajú ako poddruh kolibiarika čipčavého. Podľa Medzinárodnej únie na ochranu prírody a prírodných zdrojov kolibiarik ruský patrí medzi najmenej ohrozené druhy, trend nie je známy, pretože celková populácia nebola hodnotená.
Téma: Vtáky
Kukavica chochlatá alebo kukučka chochlatá (Clamator glandarius) je druh vtáka z čeľade kukučkovité (Cuculidae). V Európe obýva Stredomorie, hniezdi hlavne v Španielsku. Do strednej Európy zalieta len náhodne, na Slovensku bola zistená iba dvakrát. Podľa Medzinárodnej únie na ochranu prírody a prírodných zdrojov kukavica chochlatá patrí medzi najmenej ohrozené druhy, celková populácia je stabilná, európska populácia narastá.
Téma: Medicína
Kardiológia (z gréčtiny "καρδίᾱ" kardia - srdce a λογία logia) je medicínsky odbor, ktorý sa zaoberá sa srdcom a jeho poruchami. Lekár, ktorý sa zaoberá kardiológiou je kardiológ. Lekár, ktorý sa zaoberá kardiochirurgiou je kardiochirurg.
Téma: Filmy
Cesta na Mesiac (franc. Le Voyage dans la Lune), je francúzsky sci-fi dobrodružný trikový film z roku 1902, ktorý napísal, režíroval a produkoval Georges Méliès. Je inšpirovaný románom Julesa Verna Cesta na Mesiac (1865) a pravdepodobne aj dielom H. G. Wellsa Prví ľudia na Mesiaci (1901), ktorého francúzsky preklad bol publikovaný niekoľko mesiacov predtým, ako Méliès nakrútil film. Film sleduje skupinu vedcov, ktorí cestujú na Mesiac v kapsule vystrelenej z dela. Skúmajú povrch Mesiaca, unikajú pred podzemnou skupinou Selenitov (obyvateľov Mesiaca) a vracajú sa na Zem so zajatým obyvateľom Mesiaca. Hoci film upadol do zabudnutia (po Mélièsovom odchode z filmového priemyslu), bol znovuobjavený okolo roku 1930, keď filmoví nadšenci začali uznávať Mélièsov význam pre históriu kinematografie. Originálna ručne kolorovaná kópia bola objavená v roku 1993 a reštaurovaná v roku 2011. Film Cesta na Mesiac sa umiestnil na 84. mieste v rebríčku 100 najlepších filmov 20. storočia podľa amerického týždenníka The Village Voice. Film zostáva Mélièsovým najznámejším dielom a moment, keď kapsula pristane (v oku Mesiaca), je jedným z najikonickejších a najčastejšie preberaných obrazov v histórii kinematografie.
Téma: Rieky
Bow River je rieka v južnej časti kanadskej provincie Alberta. Jej dĺžka je 587 km. Tečie najobývanejšou časťou Alberty (viac než 35% obyvateľstva), nachádzajú sa na nej mestá ako Banff, Canmore, Cochrane a Calgary.
Téma: Vtáky
Kamenárka strakatá alebo kačica strakatá (lat. Histrionicus histrionicus) je druh z čeľade kačicovité. Obýva Holarktídu, hniezdi pri polárnom kruhu. Zo Slovenska sú známe tri pozorovania pri rieke Morave a na Dunaji. Podľa Medzinárodnej únie na ochranu prírody a prírodných zdrojov kamenárka strakatá patrí medzi najmenej ohrozené druhy, trend celkovej populácie je stúpajúci, európska populácia má neznámy trend, v severnej Amerike bol zaznamenaný v období 40 rokov štatisticky málo významný nárast.
Téma: Filmy
Black Widow je americký akčný film z roku 2021 od režisérky Cate Shortlandovej, natočený na motívy komiksov od vydavateľstva Marvel Comics o superhrdinke Black Widow. V hlavnej úlohe vycvičenej elitnej agentky sa predstavila Scarlett Johansson, ktorá si túto postavu zahrala aj v predchádzajúcich filmoch. Jedná sa o 24. film filmovej série Marvel Cinematic Universe a prvý film aktuálne prebiehajúcej 4. fázy MCU. Natáčanie filmu sa začalo 28. mája 2019 v Nórsku. Dátum premiéry bol pôvodne stanovený na 1. mája 2020 ale kvôli pandémii Covid-19 bolo od roku 2020 uvedenie filmu do kín niekoľkokrát posunuté. Nakoniec bol film uvedený v kinách a zároveň na streamovacej platforme Disney+ 9. júla 2021.
Téma: Rieky
Prítok je tok nižšieho rádu, spravidla rieka alebo potok, ktorý sa vlieva do toku vyššieho rádu. Zvyčajne sa vyznačuje menšou dĺžkou, prietokom, plochou povodia a tiež odlišným smerom riečneho koryta. Rozlišujú sa prítoky rôznych rádov, podľa toho, či sa vlievajú do hlavnej rieky I. rádu alebo do jej prítokov. Prítok môže tiež ústiť do jazera alebo priehrady a v širšom zmysle je tok I. rádu prítokom mora alebo oceánu. Miesto, kde prítok priteká do toku vyššieho rádu, sa nazýva sútok. Prítoky môžeme rozdeliť na pravé a ľavé. Pravý, či ľavý prítok určíme podobne ako pravý či ľavý breh. Pomôckou je dívať sa po prúde rieky. Prítoky na ľavej strane sú ľavé, prítoky na pravej strane sú pravé. Príkladom prítoku je rieka Váh, ktorá sa vlieva do rieky Dunaj.
Téma: Spisovatelia
Jules Romains (vlastným menom Louis Henri Farigoule, * 26. august 1885, Saint-Julien-Chapteuil, Francúzsko – † 14. august 1972, Paríž) bol francúzsky spisovateľ, najtypickejší predstaviteľ unanimizmu.
Téma: Rieky
Kostolná pri Dunaji (historicky slov. Hasvár aj Hašvár, maď. Egyházfa, nem. Gaswar alebo Haswar) je obec na juhozápadnom Slovensku v okrese Senec v Bratislavskom kraji.
Téma: Spisovatelia
Mina Witkojcová (neprechýlene: Mina Witkojc alebo [a podľa niektorých názorov správnejšie] Mina Witcyc, nem. Wilhelmine Wittka; * 28. máj 1893, Burg – † 11. november 1975, Papitz/Kolkwitz) bola nemecká lužickosrbská spisovateľka, poetka, dramatička, novinárka a prekladateľka píšuca v dolnolužickej srbčine. Bola najvýraznejšou spisovateľskou osobnosťou Dolnej Lužice svojej doby,a jej diela patria k najvýznamnejším lyrickým prácam dolnolužickej srbčiny.
Téma: Rieky
Irtyš (rus. Иртыш, čín. Kcha-la-e-er-čchi-S'-che – Čierny Irtyš) je rieka v centrálnom Rusku, severovýchodnom Kazachstane a v severozápadnej Číne. Odvodňuje 1 640 000 kilometrov štvorcových územia a jej dĺžka je 4 248 kilometrov. Irtyš sa vlieva do rieky Ob, ako jej ľavostranný prítok.
Téma: Vrchy
Zoznam najvyšších vrchov európskych krajín obsahuje zoznam najvyšších vrchov jednotlivých európskych krajín. Kritériá zaradenia do zoznamu: Pri Rusku a Turecku je uvedený najvyšší vrch európskej časti krajiny Pri krajinách s najvyšším vrchom na autonómnom území (Dánsko/Grónsko, Holandsko/Saba, Portugalsko/Azory, Španielsko/Kanárske ostrovy), sa uvádza najvyšší bod v kontinentálnej Európe Do zoznamu nie sú zaradené sporné územia (Kosovo a Podnestersko), ani ázijské krajiny, tradične zaraďované do Európy (Arménsko, Azerbajdžan, Gruzínsko, Kazachstan a Cyprus)
Téma: Vrchy
San Joaquin (staršie port. názvy Pico Biao, alebo Pico do Moka) je názov neaktívneho štítového vulkánu, nachádzajúceho sa na juhovýchodnej strane ostrova Bioko, patriaceho Rovníkovej Guinei. Na vulkáne sa nachádzajú dve jazerá sopečného pôvodu: v parazitickom kráteri na severovýchodnom svahu a v kaldere na vrchole sopky. Geologický vývoj sopky je v súčasnosti neobjasnený.
Téma: Vtáky
Vajce ako potravinu ľudia a ich predkovia konzumujú už milióny rokov. V juhovýchodnej Ázii ľudia domestikovali sliepky a zbierali ich vajcia na potravu už v období 1 500 rokov pred Kristom. Najčastejšie sa konzumujú vajcia hydiny, najmä kurčiat. Vajcia iných vtákov vrátane pštrosov a iných vtákov z radu bežcov sa síce tiež konzumujú pravidelne, ale oveľa menej často ako vajcia kurčiat. Ľudia môžu konzumovať aj vajcia plazov, obojživelníkov a rýb. Vajíčka rýb konzumované ako potrava sú známe ako ikry alebo kaviár. Vajíčka vtákov a plazov sa skladajú z ochrannej škrupiny, bielka a žĺtka (vitellus), ktoré sú uložené v rôzne tenkých blanách. Vo vaječných žĺtkoch a celých vajciach sa nachádza veľké množstvo bielkovín a cholínu. Hojne sa využívajú v kuchyni. Napriek výživovej hodnote vajec existujú určité potenciálne zdravotné problémy vyplývajúce z obsahu cholesterolu, kontaminácie salmonelou a alergie na vaječné bielkoviny. Sliepky a iné zvieratá znášajúce vajcia sa vo veľkom chovajú na celom svete a masová produkcia slepačích vajec je celosvetovým odvetvím. Odhaduje sa, že v roku 2009 sa na celom svete vyprodukovalo 62,1 milióna ton vajec z celkového počtu približne 6,4 miliardy nosníc. V dopyte a očakávaniach existujú regionálne rozdiely, ako aj súčasné diskusie týkajúce sa metód hromadnej produkcie.
Téma: Futbal
Derby della Mole je pojem, ktorý označuje zápasy medzi dvoma lokálnymi rivalmi z Turína – Juventusom a FC Turín. Po prvý raz sa tieto tímy stretli v roku 1906 a väčšina nasledujúcich vzájomných zápasov sa odohrala v Serii A a Coppa Italia. Je to najstarší derby zápas v talianskom futbale. Hoci rivalita nie je tak silná ako napr. v rímskom derby (Lazio – AS Rím), pre oba tímy znamenajú vzájomné zápasy veľkú prestíž. Tieto kluby sú najúspešnejšími v regióne Piemont a zaradili sa k symbolom severného Talianska. Názov Derby della Mole je odvodený od slávnej historickej pamiatky mesta Turín "Mole Antonelliana". Juventus je klub, ktorý je dlhé roky spojený s priemyselnou rodinou Agnelliovcov a automobilovým koncernom FIAT. Turínsky románopisec a filmový režisér Mario Soldati ho označil za "tím pánov, priemyselných priekopníkov, jezuitov, konzervatívcov a buržoáznej vrstvy", zatiaľ čo FC Turín je klub "robotníckej triedy, migrujúcich pracovníkov z okolitých provincií a krajín, nižšej a chudobnej triedy".
Téma: Filmy
Birdman je americký film z roku 2014. Režisérom filmu, je Alejandro González Iñárritu. V hlavnej úlohe sa objavil herec Michael Keaton. Film bol ocenení cenou Zlatý glóbus, za najlepší scenár a Michael Keaton získal rovnaké ocenenie no v kategórii najlepší mužský herecký výkon (komédia/muzikál). Film získal tiež deväť nominácii na Academy Awards, z čoho získal cenu v kategóriách; Najlepší film, Najlepší režisér, Najlepší scenár a Najlepšia kamera.
Téma: Vtáky
Čajka tmavá (lat. Larus fuscus) je veľký druh čajky z čeľade čajkovité. Hniezdi v atlantickej časti Európy od Portugalska po Severné more. Na Slovensku sa objavuje počas obdobia migrácie a v zime, zistený bol na 7,70 % mapovacích kvadrátov. Podľa Medzinárodnej únie na ochranu prírody a prírodných zdrojov čajka tmavá patrí medzi najmenej ohrozené druhy, trend celkovej populácie je stúpajúci.
Téma: Spisovatelia
Toto je Zoznam anglicky píšucich spisovateľov. Existujú aj články, kde sú títo spisovatelia zoradení podľa krajiny pôvodu: Zoznam spisovateľov USA Zoznam kanadských spisovateľov Zoznam austrálskych spisovateľov Zoznam írskych spisovateľov Zoznam škótskych spisovateľov
Téma: Futbal
Dominik Holec (* 28. júl 1994, České Budějovice, Česko) je profesionálny slovenský futbalista hrajúci za český klub AC Sparta Praha, hráva ako brankár. Holec je odchovancom Žiliny, ktorej tímu je súčasťou už od roku 2000. Cez mládežnícke kategórie a hosťovania v Tepličke nad Váhom, Zlatých Moravciach a Senici sa postupne prepracoval až do prvého tímu. Od sezóny 2018/19 je jednotkou v bráne Šošonov. 1. apríla 2020 bola Žilina v likvidácii, čo malo za následok odchod niekoľkých hráčov mužstva. Holec podpísal zmluvu s pražskou Spartou, kontrakt má platný od 1. júla 2020.
Téma: Vrchy
Morne Watt je stratovulkanický komplex, ležiaci juhovýchodne od Morne Trois Pitons a východne od hlavného mesta Dominiky Roseau, pozostávajúci z troch stratovulkánov Morne Watt, Morne Anglais a Grande Soufrière. Dva najznámejšie vulkanické fenomény, fumarolové pole Valley of Desolation a jazero Boiling Lake (s teplotou vody blížiacou sa bodu varu), sa nachádzajú na hraniciach komplexu Morne Watt a Morne Trois Pitons. V rokoch 1880 a 1997 sa v oblasti Valley of Desolation vyskytli dve menšie freatické erupcie, ktoré vyvrhli popol, ktorý pokryl celú oblasť, resp. (v roku 1880) dosiahli aj 10 km vzdialené pobrežie. Tieto dve erupcie sú jediné historicky zaznamenané prejavy sopečnej činnosti v Dominike.
Téma: Futbal
Adidas Teamgeist („Tímový duch“) bola oficiálna lopta na Majstrovstvách sveta vo futbale 2006. Bola vyrobená firmou Adidas v spolupráci s organizáciou FIFA a firmou Molten. Lopta bola prijatá všetkými 32 účastníkmi majstrovstiev sveta.[chýba zdroj]
Téma: Rieky
Donaustadt (doslova "Dunajské mesto") je 22. obvod mesta Viedeň. Obvod leží v severozápadnej časti Viedne a je to najväčší obvod v meste, zaberá asi štvrtinu celkovej rozlohy mesta. Hraničí s 2. obvodom Leopoldstadt, 11. obvodom Simmering a 21. obvodom Floridsdorf, ako aj s časťou Dolného Rakúska. Pozostáva z 8 bývalých samostatných dedín (Aspern, Breitenlee, Hirschstetten, Essling, Kagran, Kaisermühlen, Stadlau a Süßenbrunn) a jednej novej štvrte - Donau City (leží medzi Starým Dunajom (Alte Donau) a Novým Dunajom (Neue Donau)). Ďalšia časť Donaustadt s názvom Lobau obsahuje veľký les a lúky. Dokopy 59 percent rozlohy obvodu je zeleň, ktorá predstavuje 30 percent zelene vo Viedni. Oblasť sa dosť zmenila v rokoch 1870-1875. Pôvodná rieka Dunaj bola rozdelená na viacero ramien, ktoré zaberajú značnú plochu. Z dôvodu ochrany pred povodňami bol vybudovaný vedľajší kanál, ktorý vytvára ostrov Donauinsel.
Téma: Futbal
Artem Volodymyrovyč Milevskyj, ukr. Артем Володимирович Мілевський (* 12. január 1985) je ukrajinský futbalový útočník, ktorý momentálne hráva za FK Dynamo Kyjev. Reprezentoval Ukrajinu a hral aj na Majstrovstvách seta 2006 v Nemecku.
Téma: Spisovatelia
Elsa Trioletová (franc. Elsa Triolet, rus. Эльза Юрьевна Каган – Elza Jurievna Kagan, pseudonym Laurent Daniel; * 12. september 1896, Moskva, Rusko – † 16. jún 1970, Paríž, Francúzsko) bola francúzska spisovateľka a prekladateľka ruského pôvodu. V roku 1918 sa vydala za francúzskeho dôstojníka A. Trioleta a odišla s ním do Francúzska. Od roku 1922 sa venovala literatúre. V roku 1929 sa vydala za Louisa Aragona.
Téma: Spisovatelia
Irving Stone rodený Irving Tennenbaum (* 14. júl 1903, San Francisco, Kalifornia, USA – † 26. august 1989, Los Angeles, Kalifornia, USA) bol americký spisovateľ, známy hlavne svojimi biografickými románmi historických osobností. Založil viaceré literárne spolky, napr. Academy of American Poets v roku 1962.
Téma: Medicína
Ušný implantát (iné názvy: implantované naslúchadlo, implantovaný načúvací prístroj, implantovaný sluchový prístroj) je implantovaný prístroj na zlepšenie resp. vôbec privodenie sluchu. Typy: kochleárny implantát kmeňový implantát BAHA naslúchadlo implantované do stredného ucha piezoelektrické naslúchadlo
Téma: Politici
Edmund Heines (* 21. júl 1897, Mníchov, Nemecko – † 30. jún 1934, Mníchov) bol nemecký nacistický politik a zástupca Ernsta Röhma, šéfa Sturmabteilung (SA). Heines bol jedným z prvých členov nacistickej strany a vedúcim členom SA v Mníchove, zúčastnil sa na pivnicovom puči a stal sa známym podporovateľom strany. Zastával niekoľko vysokých funkcií v nacistickej administratíve až do svojej popravy počas Noci dlhých nožov v júni 1934.
Téma: Rieky
Smědá (nem. Wittig, poľ. Witka) je pravostranný prítok Lužickej Nisy v okrese Liberec v Libereckom kraji. Na území Poľska preteká Dolnosliezskym vojvodstvom. Celková dĺžka toku činí 51,9 km. Plocha povodia meria 331 km².
Téma: Filmy
Batman je film režiséra Tima Burtona, založený na superhrdinovi Batmanovi z komiksov od DC Comics. Tim Burton sa ním prvýkrát predstavil širšej verejnosti a samotný film spôsobil rozmach adaptácii rôznych komiksov. Do roly netopierieho muža obsadil režisér Michaela Keatona. Ako jeho protivníka vybral Jokera (Žolíka), ktorého si zahral Jack Nicholson. Rozpočet sa zvýšil z 30 miliónov dolárov na 48 miliónov dolárov, zatiaľ čo štrajk členov Amerického cechu spisovateľov v roku 1988 prinútil Hamma odstúpiť. Prepisy scenárov robil Warren Skaaren a ďalšie neuvedené verzie vytvorili Charles McKeown a Jonathan Gems.
Téma: Vtáky
Kalužiačik malý (iné názvy: kalužiak malý, kalužiak riečny; lat. Actitis hypoleucos, syn. Tringa hypoleucos) je druh vtáka z čeľade slukovité (Scolopacidae). Obýva palearktídu. Na Slovensku žije na štrkových brehoch a ostrovoch riek a potokov od nížin po 1 300 m n. m.. Hniezdenie bolo dokázané v 27,70 % mapovacích kvadrátov. Podľa Medzinárodnej únie na ochranu prírody a prírodných zdrojov kalužiačik malý patrí medzi najmenej ohrozené druhy, trend celkovej populácie je klesajúci, európska populácia vykazovala v rokoch 1980 – 2013 kolísavý trend.
Téma: Politici
Predseda vlády (iné názvy: premiér, ministerský predseda; v niektorých krajinách kancelár; v slovenčine v minulosti aj prvý minister) sú označenia (skutočného či len formálneho) vedúceho člena vrcholného výkonného orgánu štátu, čiže spravidla vlády krajiny. V parlamentných demokraciách spravidla ide o predsedu víťaznej strany v parlamentných voľbách.
Téma: Rieky
Brigach je rieka v Bádensku-Württembersku v juhozápadnom Nemecku. Kratší z dvoch potokov, ktoré formujú Dunaj, má svoj prameň vo výške 925 m n. m. v meste St. Georgen vo Schwarzwalde. Pozdĺž Brigachu sa rozlieha aj mesti Villingen-Schwenningen a po 43 km sa Brigach spája s Bregom v Donaueschingen a tvoria Dunaj.
Téma: Vrchy
Aconcagua [španielska výslovnosť v IPA: akoŋˈkaɣwa] je najvyšší vrch Ameriky s výškou 6 959 m. Nachádza sa v pohorí Andy v provincii Mendoza v Argentíne, asi 112 kilometrov severozápadne od mesta Mendoza. Vrchol je asi 5 kilometrov od provincie San Juan a 15 kilometrov od medzinárodnej hranice s Čile. Aconcagua je najvyšším vrchom Západnej a Južnej pologule. Takisto je jednou z Korún Zeme.
Téma: Politici
Kleisthenes (iné názvy: Kleisthenés, Kleistenes; gr. Κλεισθένης – Kleisthenes/iné prepisy: Kleisthenés, Kleistenes; starogrécka výslovnosť:Klepirenes novogrécka výslovnosť Klišihanes), bol aténsky politik 6. stor. pred Kr. a tvorca aténskej demokracie. Patril do starej aténskej aristokratickej rodiny Alkmeonovcov, z ktorej pochádzal aj jeho nástupca Perikles. Napriek tomu, že Kleisthenes pochádzal z aristokratickej rodiny, zasvätil svoj život boju proti nadvláde bohatých a stal sa z neho ochranca ľudu a tvorca demokracie. V aténskej politike pôsobil už za vlády diktátora Peisistrata, no až za vlády Peisistratovho syna Hippia bol vymenovaný do úradu archonta. Hippias ho však neskôr poslal do vyhnanstva, lebo Kleisthenes nesúhlasil s jeho politikou. Aténčania sa však proti Hippiovej diktatúre vzbúrili a v rozhorčení nad jeho vládou dobyli Akropolu a Hippia v roku 510 pred Kr. vyhnali z Atén. Kleisthena poverili vypracovaním novej ústavy, ktorá by zmenila alebo nahradila timokratickú Solónovu ústavu.
Téma: Vtáky
Kačica hvizdárka (iné názvy: hvizdárka obyčajná, kačica hvízdavá, hvizdárka, kačica hvízdavka; lat. Mareca penelope, staršie Anas penelope) je zúbkozobec a patrí do čeľadi kačicovité. Obýva najmä sladkovodné prostredie v Palearktíde s otvorenou vodnou hladinou. Na Slovensku nehniezdi, počas migrácie bola zaznamenaná v 24,70 % mapovacích kvadrátov, zimujúca v 10 % mapovacích kvadrátov. Podľa Medzinárodnej únie na ochranu prírody a prírodných zdrojov kačica hvizdárka patrí medzi najmenej ohrozené druhy, trend celkovej populácie je klesajúci, európska populácie je stabilná, v severnej Amerike má stúpajúci trend.
Téma: Vtáky
Hvizdák tenkozobý (Numenius tenuirostris) bol druh vtáka z čeľade slukovité (Scolopacidae). Vyhynutý druh, ktorého pravdepodobne posledné populácie boli v Západnej Sibíri pri riekach Irtyš a Ob. Podľa Medzinárodnej únie na ochranu prírody a prírodných zdrojov hvizdák tenkozobý patrí medzi vyhynuté druhy.
Téma: Vrchy
Fudžisan (doslova „vrch Fudži“) (niekedy nesprávne označovaná ako Fudžijama), skrátene Fudži, je najvyššia sopka a zároveň aj najvyšší vrch (3 776 m) v Japonsku. Nachádza sa na okraji ostrova Honšú, pri pobreží Pacifiku, na západ od Tokia, odkiaľ sa dá pri dobrej viditeľnosti pozorovať voľným okom. Fudži je symbolom Japonska, je častým cieľom turistov a vďačným objektom fotoaparátov. V okolí sa nachádza niekoľko jazier (Kavaguči, Jamanaka, Sai, Motosu, Šoji a Aši), ktoré sú spolu s horou súčasťou národného parku Fudži-Hakone-Izu. Prvý výstup je datovaný na rok 663 neznámym mníchom. Ročne na sopku vystúpi približne 200 000 ľudí, z toho asi 30 % cudzincov. Veľa výstupov je realizovaných ešte v noci, kvôli sledovaniu východu Slnka na vrchole. Samotný výstup trvá 3 až 7 hodín, zostup 2 až 5 hodín. Až do epochy Meidži bol ženám zakázaný výstup na horu. Fudži bola tiež sídlom samurajov, blízko súčasného mesta Gotemba mali svoj výcvikový tábor.
Téma: Medicína
Pozn.: Termín nemocnica sa niekedy používa aj vo význame veterinárna nemocnica. Nemocnica (hovorovo špitál, historicky aj hospital) je zdravotnícke zariadenie (inštitúcia) určené na poskytovanie zdravotnej starostlivosti ľuďom. Nemocnica je zariadením ústavnej zdravotnej starostlivosti. V nemocniciach sa počas hospitalizácie poskytuje nepretržitá (režim 24/7) zdravotná starostlivosť (lekárska, ošetrovateľská a ďalšia) pacientom s najťažšími akútnymi ochoreniami, úrazmi, alebo ak je potrebná náročnejšia operácia najmä v celkovej anestéze. V "akútnych" nemocniciach je v rámci ústavnej pohotovostnej služby (UPS) nepretržite dostupná možnosť vyšetrenia pacientov s výraznými akútnymi (novovzniknutými) zdravotnými ťažkosťami, diagnostiky bezprostredne ohrozujúcich závažných ochorení, ťažších úrazov a ich bezodkladnej liečby. Zariadenia poskytujúce zdravotnú starostlivosť "na lôžku" bez prijímania pacientov nepretržite v režime 24/7 sa nazývajú aj liečebne (napr. psychiatrická liečebňa). Do liečební, ale aj do úzko špecializovaných nemocníc zameraných napr. na jednotlivé operácie (náhradu kĺbov, plastickú operáciu a pod.) sú prijímaní pacienti prevažne v bežnom pracovnom čase, po objednaní resp. po predchádzajúcom dohovore. Špecifickými sú napr. aj oddelenie rádioterapie s pobytom "na lôžku" počas rádioterapie a pod. Každodenná zdravotná starostlivosť sa môže poskytovať v aj denných stacionároch, kedy pacient často každodenne dochádza na určitú liečbu. Pri pobyte pacienta v prirodzenom (najmä domácom) prostredí zabezpečujú potrebnú zdravotnú starostlivosť v spolupráci s ošetrujúcim ambulantným lekárom agentúry domácej ošetrovateľskej starostlivosti (ADOS). Lekár v súčasnosti môže poskytovať každodennú ambulantnú zdravotnú starostlivosť aj s podporou telemedicíny. Ak pacient vyžaduje intenzívnu prevažne ošetrovateľskú (pozor, nie opatrovateľskú) starostlivosť, môže byť prijatý do zariadenia ošetrovateľskej starostlivosti. Kúpeľná starostlivosť sa poskytuje v pobytových zari
Téma: Vtáky
Vodné vtáky môže byť v užšom zmysle len názov veľkého vtáčieho taxónu Aequornithes, pozri Aequornithes. Vodný vták (množné číslo: vodné vtáky alebo vodné vtáctvo; iný názov: akvatický vták; lat. avis aquatica alebo avis aquatilis) je: v užšom zmysle: každý vták, ktorý ma na nohách plávacie blany; v širšom zmysle: každý vták, ktorý žije v sladkej sladkej vode či mokradi alebo v ich blízkosti; v najširšom zmysle: každý vták, ktorý žije vo vode či mokradi alebo v ich blízkosti (t. j. vrátane morských vtákov). Opakom pojmu vodný vták je pozemný vták (iné názvy: suchozemský vták, zemný vták, terestrický vták; lat. avis terrestris), t. j. vtáky sa delia na vodné vtáky a pozemné vtáky. Typické vodné vtáky bývajú na život pri vode prispôsobené plávacími blanami medzi prstami na nohách, nepremokavým perím, zobákom prispôsobeným na lovenie rýb a schopnosťou ponoru aj do niekoľkometrovej hĺbky. Niektoré druhy vtákov sa zdržujú pri vode, napríklad kvôli kúpeľu, pitiu alebo lovu rýb či iných vodných živočíchov, aj keď vodné prostredie nie je ich domovským stanoviskom. Do tejto skupiny môžeme zaradiť niektoré druhy dravcov (napríklad orliak morský) alebo spevacov (napríklad vodnár potočný). Vodné vtáky v najširšom zmysle sú druhy z týchto radov: (takmer) všetky druhy z nasledujúcich radov (prvých tu uvedených 6 radov spolu tvorí taxón Aequornithes, t. j. vodné vtáky v najužšom zmysle): potáplice (Gaviiformes) tučniaky (Sphenisciformes) - toto sú morské vtáky víchrovníkotvaré/rúrkonosce (Procellariiformes) - toto sú morské vtáky bocianotvaré/brodivce (Ciconiiformes) pelikánotvaré/veslonožce (Pelecaniformes) - časť z nich sú morské vtáky suly (Suliformes) - časť z nich sú morské vtáky faetony (Phaethontiformes) - toto sú morské vtáky potápky (Podicipediformes) plameniaky (Phoenicopteriformes) - časť z nich sú morské vtáky husotvaré/zúbkozobce (Anseriformes) - časť z nich sú morské vtáky niektoré druhy z nasledujúcich radov: žeriavotvaré/krátkokrídlovce (Gruiformes) kulíkotvaré/bahn
Téma: Spisovatelia
Nobelova cena za literatúru je jednou z piatich Nobelových cien. Je udeľovaná autorovi z ľubovoľnej krajiny a to podľa Nobelovej poslednej vôle „za najvýznamnejšie literárne dielo v ideálnom smere“. Udeľuje sa od roku 1901.
Téma: Spisovatelia
Edmund Hlatký (* 15. júl 1957, Dačice) je slovenský spisovateľ. Debutoval v roku 1988 knihou História vecí, ktorá vzbudila pozornosť čitateľov i odbornej kritiky. Za knihu získal Cenu Ivana Kraska. Na medziľudské vzťahy vo vypätých situáciách sa zameriava aj vo svojich nasledujúcich knihách Jesenný opar (1999), Iní ľudia (2000), Sláva a tajomstvo (2001), Abraka dabraka (2008) a Nekróza (2011).
Téma: Rieky
Vážska ulica je ulica v Bratislave, pozri Vážska ulica (Bratislava) v Hlohovci, pozri Vážska ulica (Hlohovec) v Nemšovej, pozri Vážska ulica (Nemšová) v Piešťanoch, pozri Vážska ulica (Piešťany) v Seredi, pozri Vážska ulica (Sereď) v Trenčíne, pozri Vážska ulica (Trenčín) v Žiline, pozri Vážska ulica (Žilina)
Téma: Medicína
Hendikep (z angl. handicap) alebo prekladané aj ako sociálne znevýhodnenie alebo podľa WHO novšie obmedzenie participácie je minimalizovanie určitých príležitostí zdravotne postihnutých osôb v súkromnej, kultúrnej alebo pracovnej oblasti. Presné definície: podľa WHO 2003 (Medzinárodná klasifikácia funkčnej schopnosti, dizability a zdravia): obmedzenie participácie (angl. participation), pričom participácia je zapájanie, účasť, angažovanosť (involvement) jednotlivca do životných situácií a predstavuje spoločenský pohľad na fungovanie; hendikep je popri poruche a obmedzení aktivity treťou formou zdravotného postihnutia podľa WHO 1980: akákoľvek reštrikcia alebo nedostatok vyplývajúci z poruchy schopnosti vykonávať aktivity spôsobom alebo v rozsahu, ktorý je považovaný za normálny pre človeka. podľa Takáč: Metodologické princípy hodnotenia funkčného stavu v rehabilitácii. EuroRehab, roč. XIII, 2003: porucha zmena rolí jednotlivca na úrovni spoločnosti podľa Š.Strieženec, 2001: skutočnosť, že je jedinec v sociálnej kolíznej situácii bez vlastného pričinenia podľa Collins Dictionary of Social Work, 2002: termín, ktorý sa využíva pre opis zdravotného postihnutia a asociuje sociálne znevýhodnenia Podľa M. Šramatej (2004) sa hendikep všeobecne rozdeľuje na handicap v orientácií, fyzickej nezávislosti, sociálnej integrácií, ekonomickej sebestačnosti a v zamestnaní, kde predstavuje pre osobu obmedzené príležitosti vo výbere, prípadne výkone zamestnania ako aj úpravy pracovného miesta, režimu alebo času.
Téma: Filmy
Boris Giuliano – Policajt v Palerme je dvojdielny televízny filn produkovaný Rai Fiction, premiéru mal 23. a 24. mája 2016. Film je životopisnou drámou o práci a živote zástupcu náčelníka polícicajnej jednotky – La squadra mobile di Palermo Borisa Giuliana, ktorý obnovil túto jednotku . Vyšetrovanie tímu tejto skupiny viedlo k odhaleniu štruktúr a činosti Cosa Nostry v Palerme . 21. júla 1979 bol zavraždený mafiou v Lux Bare v Palerme . Na Slovensku mal film premiéru 18. júna 2017 v televízii Jednotka RTVS .
Téma: Politici
Edward Dembowski (* 31. máj 1822, Klementowice, Poľsko – † 28. február 1846, Podgórze) bol poľský filozof, literárny kritik, novinár a vodca revolučnodemokratickej skupiny v krakovskom povstaní v roku 1846.
Téma: Filmy
Braček, kde si? je filmová dobrodružná komédia bratov Coenovcov z roku 2000. V hlavných úlohách hrajú George Clooney, Tim Blake Nelson a John Turturro. Dej filmu, ktorý je voľne založený na Homérovom epose Odysea, sleduje trojicu utečencov a ich výpravu za pokladom v štáte Mississippi počas veľkej hospodárskej krízy. Veľká časť hudby použitej vo filme je dobová ľudová hudba.
Téma: Filmy
James Bond je filmová séria založená na sérii kníh Iana Fleminga. Prvých 15 filmov bolo založených priamo na jeho knihách, rovnako ako aj film Casino Royale a Quantum of Solace. Ostatné filmy používajú iba jeho postavy a tématiku. Doteraz bolo natočených 25 filmov, v septembri 2021 mal premiéru najnovší film s názvom Nie je čas zomrieť (No Time to Die). Celková suma, ktorú do filmov už štúdia investovali činí výše 1,8 miliardy dolárov. Najlacnejší bol prvý film Dr. No, ktorý stál „len“ milión dolárov, najdrahší zas Nie je čas zomrieť (No Time to Die), ktorý naopak stál medzi 250 až 300 miliónmi dolárov. V porovnaní bondovka Casino Royale stála o 150 miliónov dolárov menej. Najmenej zarobil prvý film Dr. No (59 567 035 $), najviac Skyfall (1 142 471 295 $). Celkovo séria vyniesla už 7,66 miliardy dolárov. Medzi najpopulárnejšie filmy o agentovi 007 sa radí Casino Royale, Zlaté oko, Skyfall a Goldfinger. Najdlhším filmom ságy sa stal Nie je čas zomrieť o celkovej dĺžke 163 min. no dlhým dovtedajším rekordmanom bol film V tajnej službe Jej veličenstva, ktorý bol o dvadsať tri minút kratší. Medzi najkratšie diely patrí Quantum of Solace a Dr. No.
Téma: Medicína
Hojenie rán je definované ako nahradenie mŕtveho tkaniva živým, pričom nedochádza k náhrade iba samotných buniek, ale aj poškodenej extracelulárnej matrix (ECM). Nie každé tkanivo je schopné vyhojenia ad integrum - teda do pôvodného stavu. Z tohoto hľadiska delíme hojenie rôznych tkanív na dve základné skupiny: regeneráciu a reparáciu. Toto delenie sa zakladá na schopnosti proliferácie buniek daného tkaniva. Reparáciou sa hoja tkanivá, ktoré nie sú schopné vlastnej proliferácie. Výsledkom takéhoto hojenia je vznik jazvy. Reparáciou sa hojí aj koža poškodená traumou, alebo chirurgickým zásahom. Po poškodení tkaniva, ktorého bunky nestratili schopnosť deliť sa, dochádza k zmnoženým mitózam, obnoveniu buniek, neosyntéze extracelulárnej matrix a vytvoreniu tkaniva zhodného, alebo čo najviac podobného tkanivu pôvodnému. Tento proces nazývame regenerácia. Hojenie kožných incízií prebieha v troch základných fázach: zápalová, proliferačná a maturačná. Jednotlivé fázy hojenia sú charakteristické pre nich typicky prebiehajúcimi procesmi, pričom nie sú od seba striktne oddelené, ale ich priebeh sa voľne prelína. Proces hojenia rán podlieha však značným individuálnym rozdielom a vplyvom veľkého množstva faktorov, či už všeobecnej, alebo lokálnej povahy, ktoré zvyšujú riziko komplikácie hojenia rany. Medzi najčastejšie a najvážnejšie poruchy patria: stagnácia zápalovej fázy, spomalenie tvorby granulačného tkaniva, chýbajúca reepitelizácia, hematómy, dehiscencia rany a tvorba hypertrofických či keloidných jaziev.
Téma: Politici
Šimon Čaplovič (* 13. november 1864, Oravská Poruba-Geceľ – † 18. jún 1927, Oravská Poruba-Geceľ) bol slovenský právnik, statkár. Pochádzal zo starého šľachtického rodu Čaplovič z Jasenovej (Csaplovics de Jeszenova).
Téma: Rieky
Tigris (arab. Didžla‎; tur. Dicle Nehri) je rieka v Prednej Ázii; dĺžka 1 950 km, povodie 375 000 km². Pramení v pohorí Východného Taurusu v Turecku, preteká Mezopotámskou nížinou v Iraku a spolu s Eufratom ústi ako Šatt-al-Arab do Perzského zálivu.
Téma: Medicína
Rozum je ľudská schopnosť myslieť, rozmýšľať, uvažovať, usudzovať; schopnosť alebo súbor schopností tvoriť alebo pretvárať rôzne (najmä kognitívne a regulatívne) významové útvary a manipulovať či operovať nimi. Keďže sa rozum tematizoval a tematizuje pri intervencii najrozmanitejšich a často vzájomne sa nekontrolovateľne prestupujúcich pojmov a predstáv, aj jeho obraz v každodennom vedomí, vedách, filozofii, náboženstvách sa značne odlišuje a jeho obrysy bývajú značne neostré. S pojmom rozumu úzko súvisí (napr. ako synonymum, podpojem atď.) pojem umu. Podľa Plotinosa je rozum nús – jeden z troch základných stupňov súcna. Bachelard procesualizuje rozum, chápe ho ako činný, vyvíjajúci sa a pokúša sa pojmovo vyjadriť zákon vývoja rozumu. Transcendentalizmus procesualizuje rozum, chápe ho ako činný, vyvíjajúci sa a pokúša sa pojmovo vyjadriť zákon vývoja rozumu. Piaget procesualizuje rozum, chápe ho ako činný, vyvíjajúci sa a pokúša sa pojmovo vyjadriť zákon vývoja rozumu. Novokantovstvo procesualizuje rozum, chápe ho ako činný, vyvíjajúci sa a pokúša sa pojmovo vyjadriť zákon vývoja rozumu. Neoracionalizmus procesualizuje rozum, chápe ho ako činný, vyvíjajúci sa a pokúša sa pojmovo vyjadriť zákon vývoja rozumu. Stoicizmus definuje rozum ako prirodzená podstata, príroda človeka. Treba žiť v zhode s rozumom, to je základ stoickej etiky. Natorp procesualizuje rozum, chápe ho ako činný, vyvíjajúci sa a pokúša sa pojmovo vyjadriť zákon vývoja rozumu. Podľa Kanta je rozum zložka vedomia, ktorá nemôže nič vypovedať o skutočnosti: Ak sa ľudský rozum pokúsi prekročiť sféru javov a zahĺbiť sa do sveta vecí osebe, čakajú ho na tejto ceste nevyhnutné sklamania. Lež aj napriek tomu sa rozum odhodláva na toto dobrodružstvo. Rozum možno poznať iba v jeho používaní. Rozum nie je nijaký možný predmet nášho poznania, ale je to predpoklad, podmienka poznania. Gonseth procesualizuje rozum, chápe ho ako činný, vyvíjajúci sa a pokúša sa pojmovo vyjadriť zákon vývoja rozumu. Podľa Descarta m
Téma: Politici
Ericco Malatesta (* 14. december 1853, Santa Maria Capua Vetere, Taliansko – † 22. júl 1932, Rím) bol taliansky anarchokomunista. Väčšinu svojho života strávil mimo Talianska, a spolu desať rokov života vo väzení. Bol priateľ s Michailom Bakuninom a Piotrom Kropotkinom.
Téma: Vrchy
Scenery je v súčasnosti neaktívna sopka na ostrove Saba, najsevernejšom ostrove v Karibskom mori. S výškou 870 m je to zároveň najvyšší vrch Holandského kráľovstva. Svahy sopky sú posiate početnými lávovými dómami.
Téma: Vrchy
Birkkarspitze (2 749 m n. m.) je najvyšší vrch pohoria Karwendel. Nachádza sa na území okresu Innsbruck-vidiek v rakúskej spolkovej krajine Tirolsko asi 14 km východne od dediny Scharnitz. Na vrchol vystúpil ako prvý 6. júla 1870 Hermann von Barth. Vrch je možné zdolať od chaty Karwendelhaus alebo Birkkarhütte.
Téma: Vrchy
Ararat (po turecky Ağrı Dağı; iné názvy pozri nižšie) je v súčasnosti neaktívny stratovulkán nachádzajúci sa vo východnej Anatólii v Turecku v pohorí Arménska vysočina. Jeho vrchol tvoria dva štíty Veľký Ararat (iný názov: Ararat v užšom zmysle; cudzojazyčné názvy pozri nižšie) s výškou (5 137 m n. m.), ktorý je zároveň najvyšším vrchom pohoria ako aj Turecka, a Malý Ararat (cudzojazyčné názvy pozri nižšie) s výškou 3 896 m n. m., ktorý leží juhovýchodne od hlavného štítu. Celkovo sa masív Araratu rozkladá na ploche približne 1 000 km². Vrchol Araratu sa nachádza len 16 km západne od iránskej a 32 km južne od arménskej hranice. Turecko-iránska hranica prechádza okrajom východného úpätia Malého Araratu. Dnešný Ararat je podľa mnohých názorov identický s Araratom, spomínaným v Biblii ako miesto (vrch/pohorie), kde údajne pristála Noemova archa - podrobnosti pozri nižšie.
Téma: Filmy
Americké psycho je film Mary Harronovej z roku 2000. Ide o filmovú adaptáciu kontroverzného románu Americké psycho Breta Easton Ellisa. Vo filme hrajú známi herci ako napr. Christian Bale postavu Patricka Batemana, Jared Leto, Josh Lucas, Justin Theroux, Bill Sage, Chloë Sevigny, Reese Witherspoonová, Willem Dafoe a Samantha Mathis. Jeho premiéra prebehla na Sundance Film Festival 14. apríla 2000.
Téma: Vtáky
Kačica chrapka (iné názvy: chrapačka menšia, kačica chrapkavá, chrapka; lat. Anas crecca) je zúbkozobec z čeľade kačicovitých. Obýva rôzne druhy vôd s bohatou pobrežnou vegetáciou celej holarktídy. Cez Slovensko pravidelne migruje a zimovanie bolo zistené v 33,10 % mapovacích kvadrátov. Podľa Medzinárodnej únie na ochranu prírody a prírodných zdrojov kačica chrapka patrí medzi najmenej ohrozené druhy, trend celkovej a európskej populácie je neznámy, populácia v severnej Amerike je posledných 40 rokov stabilná.
Téma: Politici
Kalif [podľa PSP] alebo chalífa (arab. خليفة) [v niektorých odborných textoch], doslova následník Proroka, je titul, ktorý používali moslimskí vládcovia.
Téma: Filmy
Butch Cassidy a Sundance Kid je preslávený western režiséra George Roy Hilla z roku 1969 o dvoch sympatických ľahkomyselných zločincoch, špecializujúcich sa na vykrádanie bánk a vlakov. Hlavné úlohy vo filme hrajú Paul Newman a Robert Redford, aj keď pôvodne boli ponúknuté Warren Beattymu a Steve McQueenovi, dokonca sa uvažovalo aj o Marlon Brandovi. Pre Roberta Redforda sa stala postava Sundance Kida prelomovou a urobila z neho populárnu hviezdu. Film získal štyroch Oscarov v roku 1969 a to za pôvodný scenár, kameru, pieseň a pôvodnú hudbu. Okrem toho bol nominovaný v ďalších troch kategóriách: najlepší film, réžia a zvuk. Podľa jednej z hlavných postáv nazval Robert Redford filmový inštitút Sundance Institute, ktorý podporuje nezávislých filmárov a ktorý každoročne usporadúva Sundance Film Festival - najvýznamnejší festival nezávislého filmu v USA, ktorý si získal svoje meno už aj v zahraničí. Aj rekreačné stredisko Sundance Resort, ležiace na úpätí Skalnatých hôr v blízkosti Salt Lake City v štáte Utah, nesie meno tohto filmového hrdinu. Po krádeži výplatnej pásky a súpravy, ktorá bola súčasťou balenia, Cassidy a Sundance vstúpia do malej osady, kde mladík identifikuje oslíkovo označenie a privolá políciu, čo spustí ozbrojenú konfrontáciu. Cassidy sa pokúša o nebezpečný šprint smerom k oslovi, aby mu poslal ďalšie strely, zatiaľ čo Sundance mu dodáva potláčajúcu paľbu. Zranení sa obaja ustupujú do budovy. Cassidy navrhuje Austráliu ako ďalšie útočisko. Miestne úrady však bez ich vedomia povolali bolívijské vojenské sily. Zločinci sa vynárajú z budovy a strieľajú do sústredenej paľby armádnych jednotiek rozmiestnených na všetkých strategických výškach. Streľba sa ozýva nad zamrznutým finálnym záberom útočiacich banditov.
Téma: Filmy
Blázni ako za mlada je hudobná komédia o fiktívnej skupine Strange Fruit. V roku 1977 sa rozpadli a o dvadsať rokov sa stretávajú. Zostarnutí rockeri si chcú zahrať na hudobnom festivale vo Wisbechu a pripomenúť si lepšie časy.
Téma: Vtáky
Kolibiarik sivozelený (iné názvy kolibkárik zelený alebo kolibiarik zelený; lat. Seicercus trochiloides synonymum Phylloscopus trochiloides) je malý druh spevavca z čeľade penicovité (Sylviidae). Hniezdi na Sibíri, v 20. storočí sa začal šíriť na západ do Európy a od 70-tych rokov aj do strednej Európy. Podľa Medzinárodnej únie na ochranu prírody a prírodných zdrojov kolibiarik sivozelený patrí medzi najmenej ohrozené druhy, trend celkovej populácie je stúpajúci, stavy v Európe sú stabilné.
Téma: Politici
JUDr. Vladimír Clementis (pseudonymy Peter Hron, Ján Krokavec, V. Podtisovský, V. Sopko a i.) (* 20. september 1902, Tisovec – † 3. december 1952, Praha) bol slovenský politik, právnik, spisovateľ a prekladateľ.
Téma: Vrchy
Mytikas je najvyšší vrchol pohoria Olymp a súčasne najvyššia hora Grécka. Dosahuje výšku 2 917,727 m n. m. a je tak najvyšším zo siedmich vrcholov na hlavnom olympskom hrebeni. Názov pochádza zo slova Myti, čo znamená nos. Nachádza sa asi 30 km na západ od juhozápadného pobrežia Solúnskeho zálivu Egejského mora.
Téma: Medicína
Agónia je prechod organizmu zo života do smrti. Spravidla nie je náhly, presne ohraničený, ale je to postupný proces ubúdania životných prejavov. Agónia trvá rôzne dlhý čas podľa druhu ochorenia, veku i konštitúcie. Pozoruje sa skôr pri nenásilných spôsoboch smrti. Pri niektorých násilných spôsoboch, aj pri tzv. náhlom úmrtí, nastupuje smrť rýchlo, bez zrejmých príznakov agónie. Porušené je dýchacie centrum – dýchanie je nepravidelné, srdce bije slabo (tak isto pulz), často sa zastavuje, preto nedodáva krv na okysličovanie mozgu, čím dochádza k poruchám vyššej nervovej činnosti a bezvedomiu. Telesná teplota sa podstatne znižuje a len výnimočne sa značne zvýši. Chladnutie sa prejavuje predovšetkým na vyčnievajúcich častiach tela (nos, brada, pery, ruky, nohy). Pokožka umierajúceho nápadne zbledne, oči zapadnú. Tesne pred smrťou možno pozorovať svalové zášklby alebo prudké svalové kontrakcie. Keď sa srdcová činnosť a dýchanie definitívne zastavia, agónia sa končí a nastáva klinická smrť.
Téma: Medicína
Balneológia (gr.+lat.) je vedný odbor o liečivých minerálnych a termálnych vodách a kúpeľníctve. Skúma vzťah medzi ich aplikáciou a pôsobením na ľudský organizmus, najmä s ohľadom na terapeutické účinky.
Téma: Filmy
Bad Cat (tur. Kötü Kedi Şerafettin) je turecký animovaný film z roku 2016, nakrútený podľa rovnomennej komiksovej predlohy od Mehmeta Kurtuluşa a Ayşe Ünal, produkovaný spoločnosťou Anima İstanbul. Scenár filmu napísali Levent Kazak a Bülent Üstün. V hlavných úlohách hrá Uğur Yücel ako Shero a Demet Evgar ako Taco.
Téma: Vtáky
Hlaholka severská (iné názvy: hohoľ obyčajný, hlaholka obyčajná lat. Bucephala clangula) je druh z čeľade kačicovité. Je rozšírená v oblasti ihličnatých lesov holarktickej oblasti. Cez Slovensko migruje v menšom rozsahu i zimuje. Podľa Medzinárodnej únie na ochranu prírody a prírodných zdrojov hlaholka severská patrí medzi najmenej ohrozené druhy, celková a európska populácia sú stabilné, v severnej Amerike bol za posledných 40 rokov zaznamenaný mierny nárast.
Téma: Spisovatelia
Óndra Łysohorský, vlastným menom doc. PhDr. Ervín Goj (* 6. júl 1905, Frýdek – † 19. december 1989, Bratislava), bol básnik píšuci básne v lašskom nárečí, ktoré pozdvihol na básnický jazyk, ale aj v nemčine a v ruštine. Navštevoval Nemecké gymnázium v Ostrave a neskôr študoval francúzštinu, nemčinu a češtinu na Nemeckej univerzite v Prahe. Usadil sa na Slovensku, kde pôsobil ako stredoškolský profesor v Kremnici, Trnave a Bratislave. Od roku 1939 žil v Sovietskom zväze, kde sa pripojil k česko-slovenskej vojenskej jednotke a bol osobným učiteľom francúzštiny generála Ludvíka Svobodu. V 50. rokoch sa stal vedúcim katedry jazykov na Univerzite Komenského v Bratislave. Bol nominovaný na Nobelovu cenu za literatúru v rokoch 1966 a 1970.
Téma: Medicína
Pozitrónová emisná tomografia, skr. PET, je zobrazovacia metóda nukleárnej medicíny založená na princípe anihilácie, následnej detekcii žiarenia a jeho rekonštrukcii na rez tkaniva v danej rovine.
Téma: Futbal
Cape Town Stadium je futbalový štadión v Kapskom Meste Južnej Afrike. Štadión bol postavený pre potreby Majstrovstiev sveta vo futbale v roku 2010. Počas majstrovstiev hostil päť stretnutí skupinovej fázy, jeden zápas osemfinále, jeden zápas štvrťfinále a jeden zápas semifinále.
Téma: Medicína
Potrat alebo abort alebo abortus je predčasné ukončenie tehotenstva vypudením alebo odstránením plodu neschopného mimomaternicového života z maternice (zárodku dieťaťa). V MKCH-10 je pod O00 až O06/O07. Liečivá zo skupiny gynekologík, ktoré vyvolávajú potrat sa nazývajú abortíva. Liečivá, ktoré pomáhajú predchádzať vzniku nežiaduceho tehotenstva sa nazývajú kontraceptíva. Podľa faktorov, ktoré ho vyvolali, sa delí na: prirodzený potrat (najmä samovoľný potrat = spontánny potrat) infekčný neinfekčný umelý potrat (interrupcia) Podľa obdobia gravidity sa delí na: skorý potrat neskorý potrat Symptomatický potrat je taký, ktorý je spôsobený nejakým konkrétnym ochorením.
Téma: Spisovatelia
O. Henry (vlastným menom William Sydney Porter, * 11. september 1862, Greensboro, Severná Karolína, USA – † 5. jún 1910, New York, New York) bol americký spisovateľ, ktorý sa preslávil krátkymi poviedkami o obyčajných ľuďoch. Na konci väčšiny jeho poviedok dochádza k prekvapujúcemu zvratu deja, čo je pravdepodobne jeden z dôvodov ich úspechu.
Téma: Vrchy
Ben Nevis je najvyšší vrch Škótska a zároveň aj Spojeného kráľovstva. Jeho výška je 1343 metrov nad morom. Na vrchol vedie turistický chodník a cesta hore trvá priemernému turistovi 3 hodiny (uvádzajú sa aj časy 4 hodiny).
Téma: Medicína
Formálna patogenéza vykladá, ako sa chorobné zmeny postupne vyvíjajú od začiatku ochorenia až do konečného štádia. Používa k tomu rôzne pracovné metódy, najmä laboratórne vyšetrenia alebo experimenty na zvieratách, sleduje vplyv prostredia, práce a iných okolností.
Téma: Politici
Gróf Fidél Pálffy - prídomok "Pálffy de Erdőd" (* 6. máj 1895, Svätý Jur – † 2. marec 1946, Budapešť) bol šľachtic, ktorý bol popredným podporovateľom nacizmu v Maďarsku.
Téma: Rieky
Mulda (staršie po slovensky a po česky aj: Modla; nem. Mulde) je rieka v Nemecku, s povodím 7 400,3 km² (z toho 388,39 km² na území Česka) a dĺžkou 147 km (313,7 km s Cvikovskou Muldou). Preteká cez Sasko a Sasko-Anhaltsko a je významný ľavostranný prítok Labe. Vzniká sútokom Cvikovskej (Zwickauer Mulde) a Freiberskej Muldy (Freiberger Mulde).
Téma: Spisovatelia
David Lodge (* 28. január 1935, Londýn – † 1. január 2025) bol britský prozaik, dramatik, satirik a literárny kritik. Jeho beletristické dielo zväčša vychádza z tzv. univerzitného románu. Vo svojich prózach často paroduje klasikov modernej prózy.
Téma: Medicína
Dispenzarizácia je termín, používaný na označenie pravidelného sledovania pacienta s určitou chorobou. Pacient je pod pravidelnou lekárskou kontrolou, väčšinou ambulantne u príslušného špecialistu, pričom cieľom je sledovať v čase vývoj jeho choroby a včas reagovať na jej prípadný vývoj. Dispenzarizácia sa týka predovšetkým chronických ochorení, ktoré vyžadujú dlhodobú liečbu, ako napríklad cukrovka, bronchiálna astma, vredová choroba žalúdka, rakovina a podobne. U niektorých, najmä infekčných alebo duševných chorôb je povinná (napríklad u tuberkulózy). Dispenzarizácia je termín používaný aj v rámci skríningu – napr. dispenzarizácia u gynekológa, zubného či očného lekára (s pravidelnými kontrolami).
Téma: Medicína
Antipsychiatria je hnutie prevažne anglosaského pôvodu, ktoré sa v 60. rokoch 20. storočia rozišlo s kritériami a metódami klasickej psychiatrie a odmieta najmä internovanie schizofrenikov.
Téma: Rieky
Yukon je mohutná severoamerická rieka dlhá 3 185 km. Pramení a takmer polovica jej toku leží v Kanade, preteká štátom Aljaška v USA a vlieva sa deltou Yukonu do Beringovho mora.
Téma: Futbal
Dušan Tóth (* 8. február 1971, Plavé Vozokany) je bývalý slovenský futbalový reprezentant a futbalový tréner. Hrával na poste obrancu. V slovenskej lige odohral vyše 200 zápasov. Momentálne trénuje klub MFK Zvolen.
Téma: Filmy
Avatar: Oheň a popol je americký epický sci-fi film z roku 2025, ktorý režíroval James Cameron a ktorý spolu s Rickom Jaffom a Amandou Silver napísal scenár podľa príbehu, ktorý toto trio napísalo s Joshom Friedmanom a Shaneom Salernom. Distribuovaný spoločnosťou 20th Century Studios a produkovaný spoločnosťou Lightstorm Entertainment, je pokračovaním filmu Avatar: Cesta vody (2022) a tretím dielom série Avatar. V hlavných úlohách z predchádzajúcich filmov sa zhostia Sam Worthington, Zoe Saldaña, Stephen Lang, Sigourney Weaver, Joel David Moore, CCH Pounder, Giovanni Ribisi, Dileep Rao, Matt Gerald, Kate Winslet, Cliff Curtis, Edie Falco, Brendan Cowell, Jemaine Clement, Britain Dalton, Trinity Bliss, Jack Champion, Bailey Bass, Filip Geljo a Duane Evans, Jr., zatiaľ čo k hereckému obsadeniu sa pridávajú Oona Chaplin a David Thewlis. Cameron, ktorý v polovici roka 2006 vyhlásil, že by rád natočil pokračovania filmu Avatar (2009), ak by bol úspešný, oznámil prvé dve pokračovania začiatkom roka 2010 po úspechu prvého filmu, pričom vtedy nepomenovaný Avatar 3 mal mať premiéru v decembri 2015. Pridanie ďalších dvoch pokračovaní (celkovo štyroch) a vývoj novej technológie potrebnej na natáčanie scén snímania performance capture pod vodou, čo sa dovtedy nikdy nepodarilo, však viedlo k výrazným oneskoreniam, aby mal štáb viac času na prácu na scenári, predprodukcii a vizuálnych efektoch. Natáčanie filmu Avatar: Oheň a popol sa začalo súčasne s filmom Cesta vody na Novom Zélande 25. septembra 2017; natáčanie bolo dokončené koncom decembra 2020, po viac ako troch rokoch natáčania. S odhadovaným rozpočtom viac ako 400 miliónov dolárov je to jeden z najdrahších filmov, aké boli kedy natočené. Film Avatar: Oheň a popol mal svetovú premiéru v Dolby Theatre v Hollywoode 1. decembra 2025. Premiéra na Novom Zélande sa konala v Embassy Theatre vo Wellingtone 13. decembra 2025. Film bol uvedený v Nemecku a na Filipínach 17. decembra 2025 a v Spojených štátoch 19. decembra. Film získa
Téma: Medicína
Hospic je zdravotnícke zariadenie pre dlhodobo chorých a zomierajúcich ľudí, v ktorom je kladený dôraz na rešpektovanie ľudskej dôstojnosti a na to, aby človek nebol v ťažkej chvíli sám a aby netrpel neznesiteľnou bolesťou.
Téma: Politici
Lavrentij Pavlovič Berija (rus. Лаврентий Павлович Берия, gruz. ლავრენტი პავლეს ძე ბერია; * 29. marec, 1899 Mercheuli, okres Suchumi, Ruská ríša – † 23. december, 1953 Moskva, ZSSR) bol sovietsky politik gruzínskeho pôvodu, poslanec Najvyššieho Sovietu ZSSR (1937 – 1953), člen CK VKP(b) (1934 – 1953), člen politbyra CK KPSS (1946 – 1953) a národného výboru obrany (1941 – 1946), komisár a riaditeľ NKVD, minister vnútra zodpovedný za časť Stalinských represií. Blízky spolupracovník J.V. Stalina. Viedol významné podniky zaoberajúce sa výrobou a vývojom zbraní, vrátane prípravy prvej sovietskej atómovej bomby. Po smrti Stalina bol v júni 1953 zatknutý a obvinený zo špionáže a sprisahania s cieľom získania moci. V decembri 1953 bol špeciálnym súdnym tribunálom Vrchného súdu ZSSR odsúdený na trest smrti a zastrelený.